Ճիշտ է, Հայաստանում էլ շատերը տրվում են այդ թյուրիմացությանը, մի մասը՝ զուտ քաղաքական, քարոզչական նկատառումներից ելնելով, մյուսներն էլ՝ ուղղակի ամբողջական պատկերացում չունենալու պատճառով։ Սակայն, անկախ այդ ամենից, իրականությունը չի փոխվում։ Իսկ իրականությունն այն է, որ 7 կամ 5 կամ թեկուզ 4 միլիոն (այցելած երկրները նկատի ունենալով) սփյուռքահայության պայմաններում 5, 10 կամ նույնիսկ 20, անգամ 30 հազար ցուցարարների թիվը միանգամայն նորմալ է։ Այնպես որ ցույցային դրսեւորումների վրա տարածական մեկնաբանություններ անելու գայթակղությունը գուցե մեծ է, սակայն դրանք, մեղմ ասած, համոզիչ չեն։